Document ID: 32005R1994

KOMISSION ASETUS (EY) N:o 1994/2005,
annettu 7 päivänä joulukuuta 2005,
perustuotteista, jotka eivät ole oikeutettuja vientituen maksamiseen ennakolta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viljan yhteisestä markkinajärjestelystä 29 päivänä syyskuuta 2003 annetun neuvoston asetuksen (EY) N:o 1784/2003 (1) ja erityisesti sen 18 artiklan ensimmäisen kohdan sekä muiden maataloustuotealan yhteisestä markkinajärjestelystä annettujen asetusten vastaavat säännökset,
ottaa huomioon maataloustuotteiden vientituen maksamisesta ennakolta 4 päivänä maaliskuuta 1980 annetun neuvoston asetuksen (ETY) N:o 565/80 (2),
sekä katsoo seuraavaa:
(1)
Perustuotteista, jotka eivät ole oikeutettuja vientituen maksamiseen ennakolta, 17 päivänä kesäkuuta 1981 annettua komission asetusta (ETY) N:o 1618/81 (3) on muutettu useita kertoja ja huomattavilta osilta (4). Sen vuoksi olisi selkeyden ja järkeistämisen takia kodifioitava mainittu asetus.
(2)
Asetuksen (ETY) N:o 565/80 4 artiklan 2 kohtaa sovelletaan perustuotteista valmistettuihin jalosteisiin ja tavaroihin edellyttäen, että sisäinen jalostusmenettely ei ole kielletty niihin verrattavien tuotteiden osalta. On syytä laatia asetuksen (ETY) N:o 565/80 8 artiklassa tarkoitettu nämä tuotteet määrittelevä luettelo. Sisäinen jalostusmenettely on kielletty tiettyjen perustuotteisiin rinnastettavien tuotteiden osalta.
(3)
Tässä asetuksessa säädetyt toimenpiteet ovat kyseisten hallintokomiteoiden lausuntojen mukaiset,
ON ANTANUT TÄMÄN ASETUKSEN:
1 artikla
Asetuksen (ETY) N:o 565/80 4 artiklassa tarkoitettuun järjestelmään kuulumattomat perustuotteet luetellaan tämän asetuksen liitteessä I.
Nämä perustuotteet suljetaan kuitenkin järjestelmän ulkopuolelle ainoastaan, jos ne on tarkoitettu niiden tuotteiden jalostukseen, jotka mainitaan
a)
asetuksen (EY) N:o 1784/2003 liitteessä I, lukuun ottamatta yhdistetyn nimikkeistön CN-koodissa 2309 tarkoitettuja tuotteita;
b)
neuvoston asetuksen (EY) N:o 1785/2003 (5) 1 artiklan 1 kohdan c alakohdassa.
2 artikla
Kumotaan asetus (ETY) N:o 1618/81.
Viittauksia kumottuun asetukseen pidetään viittauksina tähän asetukseen liitteessä III olevan vastaavuustaulukon mukaisesti.
3 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 7 päivänä joulukuuta 2005.

Labels: 3
4
6